
Ministru kabineta sēdes protokollēmums

Informatīvais ziņojums "Par Latvijas dalību Eiropas Savienības Drošas savienojamības programmā un GOVSATCOM programmā"

· 1. Pieņemt zināšanai iesniegto informatīvo ziņojumu. 
· 2. Saskaņā ar Eiropas Parlamenta un Padomes 2021. gada 28. aprīļa Regulu(ES) 2021/696, ar ko izveido Savienības kosmosa programmu un Eiropas Savienības Kosmosa programmas aģentūru un atceļ Regulas (ES) Nr. 912/2010, (ES) Nr. 1285/2013 un (ES) Nr. 377/2014 un Lēmumu Nr. 541/2014/ES 68. panta 4. punktu un saskaņā ar Eiropas Parlamenta un Padomes 2023. gada 15. marta Regulas (ES) 2023/588, ar ko izveido Savienības drošas savienojamības programmu 2023. – 2027. gadam 11. panta 4. punktu noteikt, ka par GOVSATCOM un Drošas savienojamības programmas kompetentās iestādes noteikšanu atbildīgā ir Satiksmes ministrija un līdzatbildīgās institūcijas ir Izglītības un zinātnes ministrija, Aizsardzības ministrija, Satversmes Aizsardzības birojs, Informācijas tehnoloģiju drošības incidentu novēršanas institūcija - CERT.lv un VAS “Elektroniskie sakari”.
·  
· 3. Satiksmes ministrijai, līdz 2025.gada 1.aprīlim izvērtēt nepieciešamību veikt grozījumus normatīvajos aktos, lai noteiktu Latvijā GOVSATCOM programmas un Drošas savienojamības programmas kompetento iestādi. GOVSATCOM programmas un Drošas savienojamības programmas kompetentā iestāde darbu uzsāk pēc nepieciešamo normatīvo aktu pieņemšanas.
· 4. Satiksmes ministrijai sadarbībā ar VAS “Latvijas Valsts radio un televīzijas centrs”, Izglītības un zinātnes ministriju, Aizsardzības ministriju, Satversmes aizsardzības biroju, Informācijas tehnoloģiju drošības incidentu novēršanas institūciju - CERT.lv un VAS “Elektroniskie sakari” līdz 2025. gada 1. aprīlim izvērtēt GOVSATCOM programmas un Drošas savienojamības programmas kompetentās iestādes deleģētās iestādes darba noslodzi, pildot tai paredzētās funkcijas, un jautājumu par papildu valsts budžeta līdzekļu piešķiršanu darbības nodrošināšanai skatīt likumprojekta par valsts budžetu kārtējam gadam un likumprojekta par vidēja termiņa budžeta ietvara sagatavošanas procesā.

